CELEX: 32014R0075
Language: lt
Date: 2014-01-27 00:00:00
Title: 2014 m. sausio 27 d. Komisijos įgyvendinimo reglamentas (ES) Nr. 75/2014, kuriuo iš dalies keičiamas Tarybos reglamentas (EB) Nr. 1184/2005, nustatantis tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione

29.1.2014   
            
            
               LT
            
            
               Europos Sąjungos oficialusis leidinys
            
            
               L 26/2
            
         
      KOMISIJOS ĮGYVENDINIMO REGLAMENTAS (ES) Nr. 75/2014
   2014 m. sausio 27 d.
   kuriuo iš dalies keičiamas Tarybos reglamentas (EB) Nr. 1184/2005, nustatantis tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. liepos 18 d. Tarybos reglamentą (EB) Nr. 1184/2005, nustatantį tam tikras konkrečias ribojančias priemones, taikytinas tam tikriems asmenims, trukdantiems taikos procesui ir pažeidžiantiems tarptautinę teisę konflikte Sudano Darfūro regione (1), ypač į jo 9 straipsnio 1 dalies a punktą,
   kadangi:
   
               (1)
            
            
               Reglamento (EB) Nr. 1184/2005 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;
            
         
               (2)
            
            
               2013 m. kovo 13 d. Jungtinių Tautų Saugumo Tarybos (toliau – JT ST) Sankcijų komitetas nusprendė iš dalies pakeisti keturis sąrašo įrašus. Be to, 2013 m. rugsėjo 4 d. JT ST Sankcijų komitetas nusprendė dar kartą iš dalies pakeisti vieną sąrašo įrašą;
            
         
               (3)
            
            
               todėl Reglamento (EB) Nr. 1184/2005 I priedas turėtų būti atitinkamai atnaujintas,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1184/2005 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 27 d.
      
         
            Komisijos vardu Pirmininko pavedimu
         
         
            Užsienio politikos priemonių tarnybos vadovas
         
      
   
   
      (1)  OL L 193, 2005 7 23, p. 9.
   
      PRIEDAS
      Reglamento (EB) Nr. 1184/2005 I priedas iš dalies keičiamas taip:
      
                  1)
               
               
                  Įrašas „Gaffar Mohammed Elhassan (alias Gaffar Mohmed Elhassan). Titulas: generolas majoras. Pareigos: Sudano ginkluotųjų pajėgų Vakarų karinio regiono vadas. Gimimo data: 1953 6 24;“ pakeičiamas taip:
                  „Gaffar Mohammed Elhassan (alias Gaffar Mohmed Elhassan). Gimimo data: 1952 6 24. Kita informacija: a) išėjęs iš Sudano ginkluotųjų pajėgų į atsargą, b) gyvena El Waha, Omdurman, Sudanas, c) buvusio kariškio identifikavimo kortelės Nr. 4302.“
               
            
                  2)
               
               
                  Įrašas „Gabril Abdul Kareem Badri (alias Gibril Abdul Kareem Barey). Titulas: generolas. Pareigos: Nacionalinio judėjimo už reformas ir vystymąsi lauko pajėgų vadas.“ pakeičiamas taip:
                  „Gabril Abdul Kareem Barey (alias a) Gibril Abdul Kareem Barey, b) Tek). Titulas: generolas. Pareigos: Nacionalinio judėjimo už reformas ir vystymąsi lauko pajėgų vadas. Kita informacija: gyvena Tine, Sudano teritorijoje, esančioje prie sienos su Čadu.“
               
            
                  3)
               
               
                  Įrašas „Sheikh Musa HILAL. Kita informacija: Šiaurės Dafūro Džalul genties vyriausiasis vadas;“ pakeičiamas taip:
                  „Sheikh Musa Hilal. Pareigos: a) Sudano Nacionalinės Asamblėjos narys; b) Federalinių reikalų ministerijos specialusis patarėjas (2008 m. paskirtas Sudano prezidento).“
               
            
                  4)
               
               
                  Įrašas „Adam Yacub SHANT. Kita informacija: Sudano išsivadavimo armijos vadas;“ pakeičiamas taip:
                  „Adam Yacub Sharif (alias a) Adam Yacub Shant, b) Adam Yacoub). Gimimo data: apie 1976 m. Kita informacija: pranešama, kad mirė 2012 m. birželio 7 d.“